hu hu hu hu hu hu hu hu hu hu hu hu hu hu hu hu hu en hu hu hu hu hu hu hu fr hu fr fr fr fr hu hu hu hu hu hu hu hu hu hu hu hu hu hu hu hu hu hu hu hu hu fr hu hu fr hu hu hu hu hu fr hu en hu hu hu hu hu hu hu hu hu hu hu hu fr fr hu en en en en en en en en en en en en en en en en en en hu en en en en en en en hu en en en en en en en en en en en hu en en en en en en en hu en en en en en en en en en en en en en en hu en en en en en en en hu en en en en en en en en en en en hu en en en en en en en hu en en en en en en en en en en en en en en en en en hu en en en en en en en hbs_lat en en en en en en en en en en en hu en en en en en en en hu en en en en en en en en en en en en en en hu en en en en en en en hu en en en en en en en en en en en hu en en en en en en en hu en en en en en en en en en en en en en en en en en en en en hbs_lat en en en en en en en hu en en en en en en en en en en en hu en en en en en en en hu en en en en en en en en en en en en en en hu en en en en en en en hu en en en en en en en en en en en hu en en en en en en en hu en en en en en en en en en en en en en en en en en hu en en en en en en en hu en en en en en en en en en en en hu en en en en en en en hu en en en en en en en en en en en en en en hbs_lat en en en en en en en hu en en en en en en en en en en en hu en en en en en en hu en cs de hu hu fr hu fr hu en hu fr hu hu hu hu hu hu hu hu hu hu hu hu hu sk de en ru de en hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en arz ca hbs_lat de el es fr it ja ka nl pt ro ru en sv fy zh hu hu hu hu hu hu hu hu hu hu
Mária Karolina Auguszta nápoly–szicíliai királyi hercegnő – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2021. december 10.
Ugrás a navigációhoz Ugrás a kereséshez
1869. december 6. (47 évesen)
Henri Léopold Philippe Marie d'Orléans, Duc de Guise
François Paul d'Orléans, Duc de Guise
François Louis Philippe Marie d'Orléans, Duc de Guise
A Wikimédia Commons tartalmaz Mária Karolina témájú médiaállományokat.
Bourbon–Szicíliai Mária Karolina (teljes nevén Mária Karolina Auguszta, olaszul: Maria Carolina di Borbone-Napoli, franciául: Marie-Caroline de Bourbon-Siciles; Bécs, 1822. április 26. – Twickenham, 1869. december 6.), a Bourbon-házból származó salernói hercegnő, Lipót, Salerno hercegének és Habsburg–Lotaringiai Mária Klementina főhercegnőnek egyetlen felnőttkort megért gyermeke, aki Henri d’Orléans herceggel kötött házassága révén Aumale hercegnéje.
Mária Karolina Auguszta hercegnő 1822-ben Bécsben született. Édesapja a Bourbon-házból származó Lipót János József nápoly–szicíliai (egyben spanyol) királyi herceg volt, Salerno hercege (1790–1851), I. Ferdinánd nápoly–szicíliai király és Mária Karolina osztrák főhercegnő legfiatalabb életben maradt fia.
Édesanyja a Habsburg–Lotaringiai-házból származó Mária Klementina Franciska Jozefa főhercegnő (1798–1881) volt, II. Ferenc német-római császár és Mária Terézia Karolina nápoly–szicíliai királyi hercegnő leánya, II. Lipót császár unokája, Lipót salernói herceg közvetlen unokahúga.
Mária Karolina salernói hercegnő (Franz Xaver Winterhalter festménye, 1846).
1844. november 25-én Nápolyban feleségül ment unokafivéréhez, Henri-Eugène-Philippe-Louis d’Orléans herceghez (1822–1897), Aumale hercegéhez, I. Lajos Fülöp francia király (1773–1850) és Mária Amália Terézia nápoly–szicíliai királyi hercegnő (1782–1866) ötödik fiához, a francia királyi hadsereg tábornokához. Henri herceg nagy szeretettel fordult felesége felé, leveleikben „én Linámnak” („ma Lina”) szólította.
Négy fiuk született, ketten élték túl a gyermekkort:
Louis Philippe d’Orléans, Condé hercege (1845–1866).
Henri herceg (1847–1847) születésekor meghalt.
François herceg (1852–1852) születésekor meghalt.
François Louis d’Orléans, Guise hercege (1854–1872).
Mária Karolina Auguszta hercegnő egyfelől anyósának, Mária Amália Terézia királynénak révén saját férjének unokanővére (cousine germaine) volt, másfelől nagyanyjának, Mária Terézia Karolina császárnénak révén saját anyósának unokahúga is volt…
Első gyermekük, Louis Philippe már 1845-ben megszületett, Saint-Cloud-ban. Az 1848. februári forradalom nyomán hatalomra került köztársasági kormány azonban zár alá vette az Orléans-i család vagyonát. Mária Karolina Auguszta hercegnő apósának, Lajos Fülöp királynak lemondásával és menekülésével egyidejűleg Henri Eugène d’Orléans herceg is Angliába utazott feleségével és legidősebb fiával, a hároméves Louis Philippe-pel együtt. 1850-ben, Lajos Fülöp király halála után beköltöztek a Twickenham mellett álló Orleans House-ba, amely az elhunyt király tulajdona volt. Aumale hercege itt politikai pamfletek írásával foglalkozott, közben gyűjtötte a francia királyi család szétszórt vagyontárgyait, páratlan irodalmi és műgyűjteményt épített fel.
Henri-Eugène d’Orléans tábornok, Aumale hercege
Mária Karolina a fiával,
Mária Karolina hercegnő az 1860-as években).
A twickenhami Orleans House (A.J.B. Bayot, 1844).
Mivel Aumale hercege tántoríthatatlan legitimista volt, a család a Bonaparte-házból való III. Napóleon hatalomra jutása (1852) után sem térhetett haza. Mária Karolina Auguszta hercegnő Viktória angol királynő unokanővére volt, emellett személyes jóbarátság is fűzte az uralkodóhoz, ez segítette beilleszkedésüket az angol úri társaságba, és könnyebbé tette a család életét. A hercegnő két kisebbik gyermeke már az twickenhami emigrációban született.
1866-ban elveszítette idősebbik fiát, Louis Philippe-et, Condé hercegét, aki 21 évesen egy utazás során Sydneyben tífuszt kapott és meghalt. Mária Karolinát megtörte a veszteség. Korábban szerzett tuberkulózisa elhatalmasodott, és 1869. december 6-án a twickenhami Orleans House-ban meghalt. 47 éves volt. Sohasem láthatta viszont párizsi otthonát. A weybridge-i Borromeo Szent Károly kápolnában temették el.
Mária Karolina márvány sírszobra a dreux-i Szent Lajos kápolnában (Charles Joseph Lenoir műve)
Henri d’Orléans herceg nem nősült meg többé. 1870-ben a porosz–francia háború és a sedani katasztrófa hírére a harcedzett és hazafias érzelmű özvegy tábornok felajánlotta szolgálatait a Francia Császárságnak. Bátyjával, François Ferdinand d’Orléans tengernaggyal, Joinville hercegével együtt hazaindult Franciaországba, de visszatoloncolták, és csak 1871 végén térhetett haza, amikor a III. Napóleon császár által meghozott száműzetési törvényeket már eltörölték. Chantilly-i kastélyába költözött, amely csak úgy vészelhette át a vagyonelkobzást, hogy egy ismerős angol ingatlanügynök még idejében névleg megvásárolta. Henri herceg az elhunyt Mária Karolina hercegnő anyját, az özvegy Mária Klementina salernói hercegnét is ide költöztette. 1872-ben meghalt utolsó élő gyermeke, az emigrációban született François Louis d’Orléans, Guise hercege is.
1876-ban az özvegy herceg áthelyeztette feleségének hamvait a dreux-i Szent Lajos kápolnába, az Orléans-i ház tagjainak temetkezőhelyére. Henri d’Orléans egyik fiának sem voltak gyermekei, így utódok nélkül halt meg 1891-ben. Felesége mellé temették, a dreux-i királyi kápolnában.
Mária Karolina Auguszta hercegnő életrajzi, családi adatai (Peerage.com). (angolul)
A Salerno Palota Nápolyban. (olaszul).
A nápolyi Bourbonok arcképcsarnoka. (angolul)
Henri d’Orléans herceg élete és családja, archivált link. (franciául)
Bernard Mathieu – André Devèche: Tableau généalogique de la Maison de Bourbon, La Tournelle, 1984.
André Bonnefons: Marie-Caroline, Reine des deux Siciles 1768-1814 d’après des documents inédits, Párizs, Perrin & Cie, Libraires éditeurs, 1905, p403.
Mária Karolina Auguszta nápoly–szicíliai királyi hercegnő ősei
16. V. Fülöp spanyol király
8.(=26., 28.) III. Károly spanyol király
4.(=14.) I. Ferdinánd nápoly–szicíliai király
18. II. Szászországi Frigyes Ágost
9.(=27., 29.) Szászországi Mária Amália
19. Habsburg Mária Jozefa
2. Lipót, Salerno hercege
20. I. Lipót lotaringiai herceg
10.(=24., 30.) Lotaringiai Ferenc István
21. Orléans-i Erzsébet Sarolta
5.(=15.) Habsburg–Lotaringiai Mária Karolina
22. VI. Károly német-római császár
11.(=25., 31.) Habsburg Mária Terézia
23. Braunschweig–Wolfenbütteli Erzsébet Krisztina
1. Bourbon-Szicíliai Mária Karolina
24.(=8., 30.) Lotaringiai Ferenc István
12. II. Lipót német-római császár
25.(=9., 31.) Habsburg Mária Terézia
6. II. Ferenc német-római császár
26.(=8., 28.) III. Károly spanyol király
13. Spanyolországi Mária Lujza
27.(=9., 29.) Szászországi Mária Amália
3. Habsburg–Lotaringiai Mária Klementina
28.(=8., 26.) III. Károly spanyol király
14.(=4.) I. Ferdinánd nápoly–szicíliai király
29.(=9., 27.) Szászországi Mária Amália
7. Bourbon-Szicíliai Mária Terézia
30.(=10., 24.) Lotaringiai Ferenc István
15.(=5.) Habsburg–Lotaringiai Mária Karolina
31.(=11., 25.) Habsburg Mária Terézia
IV. Henrik  ·  XIII. Lajos  ·  XIV. Lajos  ·  XV. Lajos  ·  XVI. Lajos  ·  XVII. Lajos ·  XVIII. Lajos  ·  X. Károly  ·  XIX. Lajos  ·  V. Henrik
Lajos, le Grand Dauphin  ·  Lajos, le Petit Dauphin  ·  Lajos Ferdinánd
III. Henrik  ·  II. Lajos
I. Ferdinánd  ·  I. Ferenc  ·  II. Ferdinánd  ·  II. Ferenc
I. Fülöp  ·  I. Ferdinánd  ·  II. Károly  ·  III. Károly  ·  I. Róbert
V. Fülöp  ·  I. Lajos  ·  VI. Ferdinánd  ·  III. Károly  ·  IV. Károly  ·  VII. Ferdinánd  ·  II. Izabella  ·  XII. Alfonz  ·  XIII. Alfonz  ·  I. János Károly  ·  VI. Fülöp
I. János  ·  I. Henrik
Bourbon Margit navarrai királyné  ·  Bourbon Beatrix cseh királyné  ·  Bourbon Johanna francia királyné  ·  Bourbon Sarolta ciprusi királyné  ·  Bourbon Izabella charolais-i grófné  ·  Bourbon Katalin lotaringiai trónörökösné  ·  Bourbon Izabella spanyol királyné  ·  Bourbon Krisztina savoyai hercegné  ·  Bourbon Henrietta Mária angol királyné  ·  Bourbon Mária Anna Viktória portugál királyné  ·  Bourbon Lujza Erzsébet parmai hercegné  ·  Bourbon Mária Antonietta szárd–piemonti királyné  ·  Bourbon Mária Ludovika német-római császárné  ·  Bourbon–parmai Mária Lujza spanyol királyné  ·  Bourbon Mária Klotild szárd–piemonti királyné  ·  Bourbon–Parmai Karolina szász hercegné  ·  Bourbon–Szicíliai Mária Terézia német-római császárné  ·  Bourbon–Szicíliai Lujza toszkánai nagyhercegné  ·  Bourbon Mária Terézia francia királyné  ·  Bourbon–Szicíliai Mária Krisztina Amália szárd–piemonti királyné  ·  Bourbon–Szicíliai Mária Amália francia királyné  ·  Maria Luisa Josefa, Etruria királynéja  ·  Bourbon Mária Izabella nápoly–szicíliai királyné  ·  Bourbon–Szicíliai Mária Krisztina spanyol királyné  ·  Bourbon–Szicíliai Mária Antónia toszkánai nagyhercegné  ·  Bourbon Lujza Mária parmai hercegné  ·  Bourbon–Szicíliai Teréz brazil császárné  ·  Bourbon Ferenc iure uxoris spanyol király  ·  Mária Annunciáta osztrák főhercegné  ·  Izabella Bourbon–parmai hercegnő  ·  Mária Immakuláta Klementina osztrák főhercegné  ·  Bourbon–Parmai Margit madridi hercegné  ·  Bourbon–Szicíliai Mária Pia parmai hercegné  ·  Bourbon–Parmai Aliz toszkánai nagyhercegné  ·  Bourbon Izabella girgenti-i grófné  ·  Bourbon–Parmai Mária Lujza bolgár fejedelemné  ·  Bourbon–Parmai Zita osztrák császárné  ·  Mária Mercédesz nápoly–szicíliai hercegnő  ·  Bourbon–Parmai Anna román királyné
Fülöp orléans-i herceg (1640–1701)  ·  I. Lajos etruriai király  ·  Ferenc de Paula spanyol infáns  ·  Lujza Sarolta nápoly–szicíliai királyi hercegnő  ·  III. Charles de Bourbon, Montpensier grófja  ·  Bourbon Károly, Berry hercege  ·  Bourbon Mária Terézia Rafaella spanyol infánsnő  ·  Bourbon Anna Henrietta francia királyi hercegnő  ·  Mária Izabella Bourbon–parmai hercegnő  ·  Bourbon Erzsébet Filippina Mária francia királyi hercegnő  ·  Károly Ferdinánd, Berry hercege  ·  Bourbon–Szicíliai Mária Antónia asztúriai hercegné  ·  Maria Carolina di Borbone, Berry hercegnéje  ·  Maria Luisa Carlotta di Borbone, parmai hercegnő  ·  Louise Marie Thérèse d’Artois, Artois grófnője  ·  Maria Carolina Auguste di Borbone, nápoly–szicíliai királyi hercegnő  ·  Elia di Borbone, Parma hercege  ·  Alfonso de Borbón, Asztúria hercege  ·  Juan de Borbón, Barcelona grófja  ·  Leonor de Borbón, Asztúria hercegnője  ·  Sofía de Borbón, spanyol infánsnő  ·  Szixtusz Bourbon–parmai herceg  ·  René Bourbon–parmai herceg  ·  Mária de las Mercedes asztúriai hercegnő  ·  Bourbon Mária Terézia spanyol királyi hercegnő
Capeting-dinasztia  ·  Orléans-i ház  ·  Bourbon–Szicíliai-ház  ·  Boubron–parmai-ház
ISNI: 0000 0004 0353 6759
Történelemportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Mária_Karolina_Auguszta_nápoly–szicíliai_királyi_hercegnő&oldid=24460803”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. december 10., 10:40
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.